ועדת הכספים, כנסת 25, פרוטוקול מספר 83, 2023-03-22 00:00

ינון אזולאי: שלום רב, היום יום רביעי, כ"ט באדר התשפ"ג, ערב ראש חודש אייר, ה-22 במרץ 2023

ינון אזולאי:  אני מתכבד לפתוח את ישיבת הוועדה וגם שמח לפתוח אותה מכיוון שאנחנו דנים בחוק שהוא חשוב לכולנו

ינון אזולאי:  בנימה אישית, דודי, אני חייב להגיד לך משהו לפני שניתן לולדימיר לדבר

ינון אזולאי:  אני שמח על החוק הזה, זה חוק חשוב, אני יודע שבעבר הגשתי אותו, יש לי אותו גם עכשיו אבל לא הספקתי להצמיד

ינון אזולאי:  לא משנה הקרדיט – משנה התוצאה

ינון אזולאי:  אני מרגיש את זה, דודי, הכרתי את אבא שלי זכרונו לברכה, אני מרגיש שזו צוואה שלו

ינון אזולאי:  הוא הגיש את החוק הזה גם בתקופה שהוא עבר את המחלה

ינון אזולאי:  אנחנו במשפחה יודעים מה זה תרופות מצילות חיים, אנחנו במשפחה יודעים מה זה תרופות יקרות מאוד וכמה כל שקל עוזר ומסייע למשפחה

ינון אזולאי:  תוך כדי אנחנו מטפלים, אולי בגלל שאני מכיר את המקרים מקרוב וגם דודי מכיר את זה מקרוב מאח שלו ואני מאבא שלי

ינון אזולאי:  לצערי אין משפחה שאין בה צורך בתרופה במעגל הראשון או השני או השלישי שמגיעים למצב שצריכים אותה והיא לא בסל הבריאות ואין עליה הנחה, ומנסים למצוא כל שקל הנחה בשביל להאריך את החיים של האדם, להציל את החיים שלו

ינון אזולאי:  אתם יודעים מה, גם אם זה לא להאריך אז לשפר, גם זה אפשר

ינון אזולאי:       תפקידנו כחברי כנסת הוא לנסות לכוון זרקור לאוצר, לבריאות, לכל משרד במה שהוא צריך

ינון אזולאי:  אני חושב שההצעה הזאת חשובה, מצילת חיים וזו פשוט גאווה להיות שותף בחוק שכזה ולא משנה אם אתה שותף בהצבעה, בהצעה עצמה, יוזם החוק, הקרדיט פה לא משנה

ינון אזולאי:  מי שיקבל את הקרדיט הם החולים שמחכים בכיליון עיניים לקבל תרופה

ינון אזולאי:  רק בחודש האחרון פנה אלי אדם ואמר שהתרופה עולה הרבה כסף

ינון אזולאי:  ניסיתי לעזור לו ובשבוע שעבר הלכתי לנחם את המשפחה, פשוט כך

ינון אזולאי:  אנחנו לא מקילים ראש בעלויות אבל כמה שאנחנו לא מקילים ראש בעלות של התרופה אנחנו לא מקילים ראש בחיים של האנשים, בחיי אדם

ינון אזולאי:  הצעת החוק הזו חשובה מאין כמותה ואני בטוח שכל מי שיושב פה יודע את זה וגם כשהאוצר בא ואומר כל או לא הוא לא בא ממקום לא טוב, הוא בא ממקום שמסתכלים רגע מה העדיפויות

ינון אזולאי:  בסופו של דבר תפקידנו כחברי כנסת הוא לקבוע את העדיפות, והעדיפות היא הצלת חיים

ינון אזולאי:  חבר הכנסת ולדימיר, הצעה לסדר, בבקשה

ולדימיר בליאק: תודה, אדוני היושב-ראש, אני מצטרף לדבריך, ראיתי את הנוסח המתוקן וזה נראה הרבה יותר טוב

ולדימיר בליאק:  האתגר, כפי שאמרתי בישיבה הקודמת, הוא למצוא את המנגנון הנכון ונראה איך נתקדם

ולדימיר בליאק:  אני מניח שנצליח

ולדימיר בליאק:  אני רוצה להתייחס לנושא אחרי ממש בקצרה

ולדימיר בליאק:  אנחנו נמצאים כאן בחודשים האחרונים בבליץ חקיקה חסר תקדים שעלול להשפיע באופן הרסני על עתיד הכלכלה שלנו

ולדימיר בליאק:  אני מרגיש, אדוני היושב-ראש, כחבר בוועדת הכספים שהיא הוועדה הכלכלית הכי חשובה של הכנסת, שהוועדה כלל לא נוטלת חלק באירוע

ולדימיר בליאק:  אתמול נחשפנו לתחזיות המטרידות של אגף התקציבים ושל הכלכלנית הראשית במשרד האוצר אשר הוצגו לשר האוצר בישיבות סגורות

ולדימיר בליאק:  התחזית מדברת על כך שכתוצאה מההפיכה המשפטית, פגיעה מעצמאות של מוסדות המדינה והורדה אפשרית של דירוג האשראי, הנזק המיידי לענף ההיי-טק שאחראי ל-25% מהכנסות המדינה עלול להגיע ל-76 מיליארד שקלים

ולדימיר בליאק:       הכלכלנית הראשית מדברת על פגיעה בצמיחה של כמעט אחוז בשנה ואובדן התוצר השנתי לתמיד, כ-200 מליארדי שקלים בשנה

ולדימיר בליאק:  המשמעות היא העלאת מיסים, פגיעה קשה בשירותים לאזרח, ירידה ברמת החיים, כאשר גם למדינה לא יהיו רזרבות לעזור

ולדימיר בליאק:  אילו שר האוצר שלנו היה אדם אחראי הוא היה מוציא אמש הודעה על הקפאה מיידית של החקיקה, אבל שוב הוכיח לצערי – כי אני מאוד מכבד אותו – שהוא לא ראוי לתפקיד, חסר אחריות, הוא גם משקר לציבור ופוגע בכלכלה ובאזרחים

ולדימיר בליאק:  האזהרות הולכות ומצטברות בחודשיים האחרונים, ההשקעות בורחות, השקל נחלש, המחירים בסופר מזנקים – ראינו את מחירי העוף – וכאן, בוועדת הכספים נמנע פעם אחר פעם דיון מעמיק בהשתתפות כלל משרדי הממשלה על ההשלכות ההרסניות של הרפורמה

ולדימיר בליאק:       אני רוצה לומר לך ולכל חברי הקואליציה בוועדה שלכשתקום כאן ועדת חקירה ממלכתית על הפיגוע הכלכלי שאם עושים כאן בחודשים האחרונים אתם לא תוכלו להגיד שלא הבנתם ולא ידעתם

ולדימיר בליאק:  אני אומר לך, ינון, האחריות הלאומית מחייבת אותנו להגיד היום שאנחנו עוצרים ונכנסים למסלולי חקיקה, תודה

ינון אזולאי: תודה, הערה קטנה, ולדימיר

ינון אזולאי:  יש סתירה בדבריך, אמרת שאתמול הייתה ישיבה סגורה והכול הודלף, אז כנראה - - -      

ולדימיר בליאק: בטוח שהודלף ואני גם אומר יותר מזה - - -     

ינון אזולאי: - - - איך מדליפים ומי מדליף כי זו לא הפעם הראשונה

ולדימיר בליאק: חובתם של אנשי המקצוע לצאת החוצה ולהביע את עמדתם המקצועית, אני בעד

ינון אזולאי: תודה

ינון אזולאי:  חבר הכנסת אמסלם, בבקשה

דוד אמסלם: ולדימיר, תודה על מה שאמרת, הקשבתי לך

דוד אמסלם:  אני חושב שמתנהל פה מסע דה-לגיטימציה חמור מאוד נגד תוצאות הבחירות

דוד אמסלם:  אני אומר את זה ככלכלן עוד מעט 40 שנה של מערכות עצומות במדינת ישראל כולל באוצר

דוד אמסלם:  איך אמרתי, כשהם היו בכיתה א' ואולי עוד בבטן של אמא שלהם אני כבר הייתי כלכלן שעבד פה

דוד אמסלם:  אני קובע שאין קשר בין הכלכלה לבין החקיקה, להיפך, אלא מאי? הכלכלנים שמדברים עושים זאת מפוזיציה פוליטית

ולדימיר בליאק: כולם, כולם מדברים מפוזיציה פוליטית

דוד אמסלם: תן לי, אני לא הפרעתי לך

דוד אמסלם:  רובם אנשי שמאל, דרך אגב, זו חבורה שאחד מזין את השני

דוד אמסלם:  מי שיגיד משהו שהוא לא מן העניין ינודה על ידם

דוד אמסלם:  אתה יודע שיש לי חבר טוב מעולם התרבות, איש ימין, התקשרו אליו חברים ואמרו לו : "בעת הזאת אל תתקשר אלינו ואל תדבר איתנו, למה שנריב?" לכן, אני קצת יותר מפוכח ומכיר את המציאות

דוד אמסלם:  דרך אגב, שמענו את משה, זה גם פוגע בפסיכולוגים והרופאים

דוד אמסלם:  שאלו למה?, אמרו: בגלל שהרפורמה פוגעת באנשים גם פסיכולוגית

דוד אמסלם:  אמרתי שזה גם פוגע במאפיות, החיטה שומעת את הרפורמה - - -     

ולדימיר בליאק: מישהו אחר פוגע במאפיות

דוד אמסלם: החיטה שומעת על הרפורמה ולא גדלה

דוד אמסלם:  זה פוגע בדגים, הדגים שומעים על הרפורמה והם לא אוכלים

ולדימיר בליאק: אני לא חושד בשקל שהוא שמאל

דוד אמסלם: אתה יודע את האמת

ולדימיר בליאק: ברור שאני יודע את האמת, השקל הוא לא שמאל, נכון?     

דוד אמסלם: דקה

דוד אמסלם:  אני אומר ש - - -     

ולדימיר בליאק: נגיד בנק ישראל הוא לא שמאל

דוד אמסלם: הבנקים בארצות הברית קרסו, אתה יודע, כנראה גם בגלל הרפורמה שלנו פה

דוד אמסלם:  - - - היי-טק - - -     

ולדימיר בליאק: אם אתה כלכלן - - -     

דוד אמסלם: תן לי

ולדימיר בליאק: בסדר, אבל בוא, מה הקשר

דוד אמסלם: התחזית בארצות הבריות של צמצום ההיי-טק היא הרבה יותר גדולה מאשר כאן וגם זה בגלל הרפורמה שלנו

ולדימיר בליאק: אתם מייצרים פיגוע, פיגוע בכלכלה

ינון אזולאי: ולדימיר, תודה

דוד אמסלם: אם הייתי חושב ככה הייתי אומר זאת

דוד אמסלם:  אתה בעצמך לא מאמין לבלוף הזה, אבל היות וזו הסיסמא – פגיעה בדמוקרטיה ובכלכלה – במקום להגיד שהמדובר בהבאת מדינת ישראל להיות מדינה דמוקרטית ובחיזוק הכלכלה אז זה מה שאתה אומר?     

ולדימיר בליאק: האחריות עליכם

דוד אמסלם: תמיד ידענו שהאחריות עלינו בנושאים האלה

ינון אזולאי: תודה רבה

ינון אזולאי:  אנחנו נעבור לעצם הצעת החוק, חבר הכנסת אמסלם

דוד אמסלם: אנחנו דנו בה, שיפרנו אותה בגדול במובן זה שהכללנו את כל התרופות שלא נמצאות בסל

דוד אמסלם:  אני מתקן אותך, אדוני היושב-ראש, מדובר על פטור ממע"מ

דוד אמסלם:  אתקן עוד דבר קטן, לא מדובר בתקציב גדול בכלל, זה בערך כתקציב הכיבודים של משרד האוצר + תקציב הנסיעות של משרד זה

דוד אמסלם:  ישבנו על המדוכה גם עם היועצת המשפטית של הוועדה, גם עם יושב-ראש ועדת התרופות לשעבר, גם עם משרד הבריאות

דוד אמסלם:  גיבשנו את ההצעה כפי שהיא ואני חושב שהיא תיתן, זה חוק שהוא קודם כל חוק מוסרי, הוא לא חוק שעולה הרבה כסף, הוא חוק מוסרי מאוד

דוד אמסלם:  זו חובה, אני מתבייש שהייתי צריך להגיש את החוק הזה אבל הרבה פעמים אני מעביר פה חוקים שאני לא מאמין שיש להעבירם והם עדיין לא קיימים מכיוון שהם מתבקשים מאליהם

דוד אמסלם:  זה דבר שכל אדם נורמלי עם קצת מצפון היה עושה עם עצמו, הוא לא צריך אותי כאן, לא צריך לחכות שדוד אמסלם יבוא לכנסת כדי לעשות דבר כזה

דוד אמסלם:  זה מה שאמרתי מהיום הראשון שהגעתי לכנסת והגשתי את הצעת החוק הזאת לפני שמונה שנים

דוד אמסלם:  אני לא מחפש קרדיט, אני לא איש של קרדיט וזה לא מעניין אותי

דוד אמסלם:  מה שחשוב לי זה האנשים והמשפחות

דוד אמסלם:  בואו נעשה, כבר דנו בעניין וקיבלנו את ההחלטה, רצינו רק לשים את הנוסח הנכון

דוד אמסלם:  אם מישהו פה בדרג המקצועי רוצה להוסיף משהו שהוא לא אמר בישיבה הקודמת אז הוא מוזמן

דוד אמסלם:  אם אתם רוצים, נתחיל באוצר, בבקשה

נתנאל אושרי: נתנאל אושרי ממשרד האוצר, אולי גם לפני שנגיד מילה ליושב-ראש המחליף אז רציתי לדבר על המילים שאמרת לגבינו שזה לא טרוויאלי אז תודה על המילים ממך, זה חשו ב לנו

משה גפני: נחזור על הדברים שנאמרו פה בשבוע שעבר ואפילו רק לפרוטוקול

דוד אמסלם: אין צורך

דוד אמסלם:  בגדול, אנחנו לא מעלי גרה

נתנאל אושרי: הנוסח השתנה ולכן אני מחויב בהתאם לספר לכם שעל פי הערכות רשות המיסים העלות - - -     

דוד אמסלם: תקשיב לי

נתנאל אושרי: אני יכול לסיים?     

דוד אמסלם: אם יש לך משהו נוסף חדש לחדש לנו אז כן, אם לא אז לא

נתנאל אושרי: אז אני מחדש לך שעל פי הערכות רשות המיסים עלות הצעת החוק אחרי העדכון היא כמיליארד שקלים, כמובן שזו לא ההצעה ששר האוצר - - -      

דוד אמסלם: יש לי רעיון, בואו נתפשר, אני מושך את ההצעה ותעבירו עוד חצי מיליארד שקלים לסל התרופות, אני חוסך לכם חצי מיליארד

דוד אמסלם:  תביאו עוד חצי מיליארד לסל התרופות ואני מושך את הצעת החוק

נתנאל אושרי: בוא נקיים שיח של אלטרנטיבות

דוד אמסלם: לא, לא, אני אומר שבגדול זה לא מיליארד, זה שקר וכזב, זה בדיוק כמו שאמרתם לנו להעלות 1,300 מיהדות אתיופיה יעלה 4

דוד אמסלם: 5 מיליארד

דוד אמסלם:  בוא תסביר לי אחרי זה בחדר, כדי שלא תעשה בושות לעצמך, איך זה עולה מיליארד שקלים

נתנאל אושרי: אמרתי שמדובר בהערכות רשות המיסים אני בטוח שישמחו להסביר

נתנאל אושרי:  גם הכלכלנית הראשית ביצעה את אותה ההערכה

נתנאל אושרי:  האמירה שזה שקר ביחס לאם היו טעויות בעבר, גם טעויות אינן שקרים

נתנאל אושרי:  האמירה כלפי שאני משקר על שולחן הוועדה אינה מקובלת עלי

דוד אמסלם: אמרתי שהנתון הוא שקרי, אני קובע את זה

דוד אמסלם:  הייתי רוצה לשמוע את ההסבר מדוע ולמה

נתנאל אושרי: תקבל את כל ההסברים מאנשי המקצוע, אבל לטעון כלפינו שאנחנו משקרים על שולחן הוועדה זה לא לעניין

משה גפני: דודי, רק דקה

משה גפני:  מה אתם מציעים?     

דוד אמסלם: אני טענתי - - -     

משה גפני: רגע, חבר הכנסת אמסלם

משה גפני:  נתנאל, מה אתם מציעים?     

נתנאל אושרי: אומר שוב

משה גפני: לא עוד פעם, תגיד מה אתם מציעים? אתם רוצים את החוק המקורי כמו שאושר בקריאה הטרומית?     

נתנאל אושרי: אנחנו רוצים לקבל עוד זמן לעבוד על חלופות

נתנאל אושרי:  עבדנו על זה השבוע, יש לנו כמה הצעות

נתנאל אושרי:  נשמח גם לשבת עם - - -     

משה גפני: - - - בנושא המשפטי, זה פה ויכוח אחר לגמרי

נתנאל אושרי: נשמח גם לשבת עם - - - 

משה גפני: מה נשמח, בסדר - - -     

נתנאל אושרי: נשמח גם לשבת עם המציע

משה גפני: בסדר, הוא הגיש את הצעת החוק הזאת מזמן, אנחנו קיימנו דיון על העניין הזה, אמרנו שנגיע להסכמה

משה גפני:  עכשיו אתם באים ואומרים שאין הסכמה? אף אחד לא אמר לי את זה קודם, אתמול התקשר אלי מנהל רשות המיסים, אני לא יודע אפילו על מה

משה גפני:  עם כל הכבוד, היה לכם זמן להגיד לנו

משה גפני:  מדובר על קריאה ראשונה, אתם רוצים אז נצביע על החוק המקורי

דוד אמסלם: אגב, קבעתי אם יושב-ראש רשות המיסים בלי קשר

דוד אמסלם:  אני גם אברר איתו את הנתונים על בורים

נתנאל אושרי: אין בעיה

דוד אמסלם: אמרת מיליארד שקלים

נתנאל אושרי: כן

דוד אמסלם: אגב, אם אתה מדברר אותו תן לו, הוא יגיד אולי שהוא לא אמר

דוד אמסלם:  תן למי שנתן את ההערכה שהוא יגיד אותה

נתנאל אושרי: ברצון, אין שום בעיה, אני משקף את הנתונים כמו שאני מכיר אותם וגם את המצב

נתנאל אושרי:  אנחנו עובדים על גיבוש עוד חלופות שנוכל להציע לך, נשמח לקבל את הזמן הזה, הוועדה תחליט מה היא רוצה לעשות

נתנאל אושרי:  כרגע זאת העמדה, נכון לעכשיו אין לדבר הזה מקור תקציבי ולכן יצטרכו למצוא עבור מקור תקציבי

נתנאל אושרי:  בנוסף, ברור שלא זו ההצעה שעליה סוכם בוועדת השרים שתקודם לטרומית, בכל מקרה היא חוזרת לוועדת השרים

דוד אמסלם: אנחנו טייבנו את העניין, זה לא הרבה כסף, מצביעים על זה

משה גפני: אני מציע ככה, אני מציע, אתם רוצים לדבר עם המציע, אני גם מעוניין לדעת מה קורה בעניין

משה גפני:  אנחנו מדברים עכשיו על הקריאה הראשונה, תגיעו להסכמות ואני מתחייב לכם שההסכמות יובאו לפני הקריאה השנייה והשלישית

משה גפני:  צריך להעביר את זה בקריאה הראשונה ואחרי זה אנחנו, אני גם יודע, דיבר איתי גם שר האוצר, אני לא יודע במה מדובר ומה העלות, החוק הוא חוק נכון

משה גפני:  עכשיו, אתם רוצים לדבר – תדברו

נתנאל אושרי: בכל מקרה זה צריך לחזור לוועדת השרים על פי החלטת הוועדה

משה גפני: בסדר

נתנאל אושרי: פה זה כנסת, לא ממשלה, אבל זה בכל זאת חוזר לוועדת השרים

דוד אמסלם: זה לא חוזר לוועדת השרים, גם זאת לא הייתה ההחלטה בוועדת השרים

נתנאל אושרי: ודאי שכן

דוד אמסלם: תקריא לי את זה

נתנאל אושרי: שלומית, אתה יכולה לעזור בבקשה

שולמית אלוני: החלטת ועדת השרים אמרה שמחליטים לתמוך בקריאה הטרומית בהצעת חוק מס ערך מוסף בכפוף לקידומה בהסכמת משרדי האוצר והמשפטים

דוד אמסלם: אז זה לא חוזר בחזרה לוועדת השרים

נתנאל אושרי: צודק, טעות שלי

משה גפני: טוב, אין החלטה שזה צריך לחזור לוועדת השרים, צריך לקדם אותה בהסכמת משרדי האוצר והמשפטים ואני מתחייב שהיא לא תקודם ויהיו הדיונים הללו איתכם

משה גפני:  נצביע על זה בקריאה הראשונה ומכאן ואילך אני מבקש שתקיימו את הדיונים בניכם ונמשיך הלאה

ינון אזולאי: גם לא לאורך זמן, חשוב להגיד את זה

משה גפני: כן, לא לאורך זמן

משה גפני:  כינסתי ישיבה מיד אחרי שזה אושר במליאה, אני מביא את זה עכשיו

דוד אמסלם: אדוני היושב-ראש, ברשותך אני רוצה לקבל את הנתון

דוד אמסלם:  אני רוצה שרשות המיסים תגיד עכשיו לפרוטוקול כמה לדעתם זה עולה ועל סמך מה הם קיבלו את ההערכה הזאת

שי דותן: שי דותן, מנהל תחום בכיר תכנון וכלכלה ברשות המיסים

שי דותן:  על פי סקר הוצאות משפחה, בדקנו מה ההוצאה לתרופות שניתנו במרשם ונרכשות באופן פרטי

שי דותן:  האומדן שלנו יכול להגיע למיליארד

שי דותן:  אסייג את דבריי, אני מניח שהצעת החוק מתכוונת לשיעור אפס ולא לפטור משום שפטור משמעותו שהיצרן לא יכול לקזז את מס התשומות ואז ההטבה לצרכן תהיה פחותה

דוד אמסלם: אנחנו מדברים על פטור, כן

שי דותן: עדיין פטור?     

דוד אמסלם: לא, על - - -     

שי דותן: שיעור אפס, זו הכוונה

שי דותן:  אנחנו לא תיקנו אתכם כי לא ידענו לאן זה מגיע

משה גפני: אז מה האומדן?      

שי דותן: האומדן הוא כמיליארד אם זה שיעור אפס

דוד אמסלם: אנחנו מדברים על תרופות מרשם שאינן חלק מסל התרופות, הצעת החוק מכוונת לשם, לא כל תרופות המרשם אלא תרופות מרשם שאינן בסל התרופות

דוד אמסלם:  אם אתה רוצה שאגיד לך מה האומדן של יושב-ראש ועדת הסל – 30 מיליוני שקלים

דוד אמסלם:  תתקשר לפרופסור שמר ותשאל אותו כמה זה עולה

משה גפני: למשרד הבריאות יש אומדן?     

דוד אמסלם: בוודאי

דוד אמסלם:  דרך אגב, זה דבר שמשרד הבריאות גם תמך אותו

משה גפני: מה האומדן של משרד הבריאות?      

שי מעוז: שלום, שי מעוז מתמחור ותקצוב במשרד הבריאות

שי מעוז:  למשרד הבריאות אין נתונים על ההיקפים כדי להגיע לאומדן מדויק ולכן אנחנו לא יכולים להתייחס

דוד אמסלם: ומה האומדן המשוער?     

שי מעוז: אין לנו גם אומדן משוער

דוד אמסלם: אז אם לכם אין אומדן משוער איך יש להם בכלל את התוצאה של הכסף? הרי אתה אמור לתת לו את האומדן המשוער של התרופות והעלות שלהן והוא צריך לעשות רק פלוס ומינוס

שי דותן: לא, אני לא נסמך על הנתונים - - -     

דוד אמסלם: אתה דיברת איתו כדי לשאול מה האומדן? שאל את המומחה: "כמה תרופות כאלה - - -"

משה גפני: האומדן של משרד הבריאות הוא 30 מיליון שקלים

דוד אמסלם: את זה אני אומר לך

שי מעוז: זו לא עמדת משרד הבריאות כפי שאנחנו מציגים אותה

גאיה עופר: גאיה עופר מאגף התקציבים באוצר

גאיה עופר:  שתי נקודות הראשונה היא לעניין העלות

גאיה עופר:  הצעת החוק החדשה שהרחיבה משמעותית את כמות התרופות כוללת בתוכה את כל הרכש במימון פרטי, זה כולל את הרכש בביטוח המשלים של קופות החולים וזה כולל את הרכש בחברות הביטוח הפרטיות

גאיה עופר:  יש שם רכש במאות מיליונים והמשמעות של הדבר היא שהרבה מאוד מההטבה הזאת מאובדן ההכנסה תתגלגל לכיס של חברות הביטוח או לשב"נ של קופות החולים שזה מוסד נהדר אבל לא זאת כוונת המחוקק ממה שאני מבינה

דוד אמסלם: אגב, זה יוריד את המחיר של השב"נים אבל נמשיך

גאיה עופר: נכון, זה יפחית את הפרמיות בשב"נים

דוד אמסלם: לא חשוב, נתקדם

גאיה עופר: מבחינת אומדני עלות רק בשב"נ היום רכש התרופות הוא כ-600 מיליוני שקלים

גאיה עופר:  בהגדרה, כל מה שהשב"נ רוכש הוא תרופה שלא נמצאת בסל והיא תרופת מרשם

דוד אמסלם: וכמה זה מ-600 מיליון

גאיה עופר: כ-100 מיליון שקלים אובדן הכנסה רק בשב"נ

גאיה עופר:  אגב, כבודו של שוקי שמר מונח במקומו אבל הוא לא יושב-ראש ועדת הסל כבר הרבה מאוד שנים

דוד אמסלם: אבל הוא מצוי בעניינים

גאיה עופר: 30 מיליוני שקלים זה פחות מהעלות רק בשב"נ

גאיה עופר:  כאמור, יש עוד רכש Out of pocket שלהבנתי לשם החוק מכוון

משה גפני: ומה אתם מציעים

גאיה עופר: יש גם חברות ביטוח פרטיות שגם רוכשות בסכומים מכובדים

משה גפני: תודה רבה

משה גפני:  מה אתם מציעים?     

גאיה עופר: כמו שאמר נתנאל אושרי - - -     

משה גפני: אל תציעו לא להעביר את החוק בגלל שהחוק אושר בוועדת השרים

משה גפני:  צריך להגיע להסכמות על התהליך

משה גפני:  מה אתם מציעים?      

גאיה עופר: כבוד היושב-ראש, לפני שבוע היינו כאן, שמענו, התחלנו לעבדו ולנסות לגבש חלופות

גאיה עופר:  אנחנו בהידברות עם גורמי המקצוע גם במשרד הבריאות, גם בשטח

משה גפני: מה העיקרון, מה התוכן?     

גאיה עופר: אנחנו מנסים להגיע להסדרה

גאיה עופר:  נבקש עוד זמן מהוועדה וגם להידבר עם המציע בשביל להציע חלופות אחרות

אלעד הרוש: בינתיים אנשים ימותו

חגית יגודה: כן, כרגיל, חולי סרטן, יש לנו מלא זמן

משה גפני: חברת הכנסת יאסין, בבקשה

אימאן ח'טיב יאסין: צהריים טובים לכולם, אני מברכת את דוד אמסלם על הצעת החוק, אני מסתכלת על הצעת החוק הזאת כהצלת חיים

אימאן ח'טיב יאסין:  לצערי הרב, במדיניות הכללית עד עכשיו לא לוקחים אחריות על החיים של האדם

אימאן ח'טיב יאסין:  אם אנחנו מדברים על 30 מיליוני שקלים, אני רוצה להגיד לאנשים באוצר, לכו לבדוק כמה עולה בדברים האחרים שמסביב וגם לא מצילים את החיים בסוף, אז למה לא לתת את האפשרות מלכתחילה ולהציל חיים

אימאן ח'טיב יאסין:  כסף כזה קטן, זה גרושים יחסית לתקציב

אימאן ח'טיב יאסין:  לא יכול להיות שמפקירים חיי אדם בגלל שהתרופה לא נמצא בסל ואנחנו עוד לא מדברים על זה לתת את התרופה בחינם, אנחנו מדברים על ביטול המע"מ

אימאן ח'טיב יאסין:  על מה אנחנו מתווכחים פה, אני לא יכולה לתאר לעצמי איזו אטימות יכולה להיות בצורה הזאת

אימאן ח'טיב יאסין:  אנחנו עוד לא מדברים אפילו על הכנסה של התרופה לסל, אנחנו מדברים על סוג של הנחה

אימאן ח'טיב יאסין:  לא יכול להיות, מפתיע

אימאן ח'טיב יאסין:  אני לא יודעת אם ראיתים מישהו חולה סרטן איך הוא מתמודד עם הדברים

אימאן ח'טיב יאסין:  יש כאן אנשים שיכולים לספר ולדבר

אלעד הרוש: עולה יותר להגיד לו

אימאן ח'טיב יאסין: אני רוצה להגיד שאם זה באמת חשוב לממשלה אז היא יכולה למצוא את הכסף

דוד אמסלם: זה יהיה חשוב לממשלה והיא תמצא את הכסף, אל תדאגי

אימאן ח'טיב יאסין: אני אשמח עבור האנשים החולים

משה גפני: תודה רבה

משה גפני:  בבקשה, גברת

חגית יגודה: שלום, שמי חגית יגודה, אני נציגת חולי הסרטן של עלה ירוק, אני חולת סרטן בעצמי, הוא חזר שלוש פעמים ואני נלחמת בגבורה

משה גפני: אנחנו מאחלים לך החלמה מהירה

חגית יגודה: אמן

חגית יגודה:  אנחנו מעל 12,000 סרטן שצורכים קנאביס רפואי ברישיון ובמרשם

חגית יגודה:  אנחנו משלמים סכומים מטורפים וזה יוצא מהקצבאות שלנו

חגית יגודה:  זה לא נורמלי שאנחנו מקבלים רישיון מרופא אונקולוג לקנאביס רפואי לטיפול ואף אחד לא מתייחס אלינו

חגית יגודה:  רוב חולי הסרטן כורעים תחת הנטל, לכל אחד מאיתנו יש את הגרמים שהרופא החליט והם בדרך כלל באין כמענה לכל התרופות החזקות שהתקבלו

חגית יגודה:  לכן, מינונים מעל 50 גרם עולים אלפי שקלים בחודש

חגית יגודה:  אני משלמת אלפי שקלים בחודש ומתחננת לבתי המרקחת והחוות

חגית יגודה:  כל הזמן מנסים ליצור סיטואציות של תרומות אבל קנאביס זה סם מסוכן, לא חוקי, כן חוקי, ואנחנו נופלים בין הכיסאות

חגית יגודה:  זה לא נורמלי שמעל 12,000 אנשים – וכל הזמן מצטרפים עוד – נופלים בין הכיסאות כי זה סם מסוכן

חגית יגודה:  הרופא נותן את זה במרשם, זאת אומרת שמדובר בתרופה במרשם

חגית יגודה:  אנחנו מקווים שזה יהפוך מרישיון למרשם אבל לא מדברים איתנו על הנחות בכסף, רק מדברים איתנו על שינויים בבירוקרטיה

חגית יגודה:  אנחנו צריכים להיחשב כמטופלים במדינת ישראל

חגית יגודה:  משפט אחרון ברשותך, ותודה על הזמן שאתה נותן לי, זה ממש מקומם שבכל ועדה מגיעים נציגים בכירים מאוד ללא נתונים

חגית יגודה:  אני לא שמעתי אתכם אומרים את המילה קנאביס רפואי למרות שאנחנו מטופלים במרשם, אפילו שאנחנו רואים רופאים, אפילו שזה עולה לנו אלפי שקלים

משה גפני: ינון, בבקשה

ינון אזולאי: אמרתי בתחילה שאני מכיר את הנושא של מחלות בגלל אבי זכרונו לברכה ובשבילי לסייע ולעזור זו צוואה כי גם אבא שלי בעצמו הגיש את החוק הזה

ינון אזולאי:  החוק הזה חשוב להצלת חיים, חשוב לשפר איכות החיים של אותם אנשים

ינון אזולאי:  אנחנו לא אלה שנגזור על האדם כמה זמן לחיות, גם אם יגידו לו שנשארו לו רק שלושה חודשים זה לא צריך לעניין אותנו

ינון אזולאי:  החיים ניתנו בידי הקדוש ברוך הוא ואם זה כך עלינו לעשות את כל ההשתדלות שלנו על מנת להאריך את חייו, שיהיה לו טוב

ינון אזולאי:  מספיק מה שהוא סובל

ינון אזולאי:  אני יודע מה זה סבל ואני יודע מה המשפחה עוברת בסבל כזה

ינון אזולאי:  אם זה מקל גם על המשפחה מסביב אז זו חובתנו

ינון אזולאי:  עלינו לעשות הכול כדי שהחיים שלהם יראו קצת אחרת, קצת יותר טובים

ינון אזולאי:  גם אדם שזרוק במיטה, חושבים שהוא לא מרגיש

ינון אזולאי:  מה זה לא מרגיש, במקום שהוא נמצא ההרגשה הזו היא הכי רעה בשבילו ולכן תפקידנו לעשות הכול על מנת להעביר את החוק

ינון אזולאי:  דודי נתן הצעה הוגנת, תנו חצי מיליארד לסל התרופות ואני לא רוצה את החוק, ההצעה הכי הוגנת שיש

חגית יגודה: רק לא לשכוח שכל אדם חולה היה בריא קודם, לא לשכוח את הנתון הזה

ינון אזולאי: הוא אמר להם שישימו חצי מיליארד, הנה, הוא חוסך להם

ינון אזולאי:  זה לא סכום גדול ואפשר לעשות את זה

ינון אזולאי:  אני אומר לרשות המיסים שישלחו לנו את הנתונים, אנחנו רוצים לראות אותם

ינון אזולאי:  שידברו עם יושב-ראש סל התרופות ויבדקו

ינון אזולאי:  לא יכול להיות שדודי אמסלם מביא נתון ממי שהיה יושב-ראש סל התרופות וגורמי הממשלה נותנים נתון אחר

ינון אזולאי:  בין 30 מיליון שקלים למיליארד שקלים זה פער של 970 מיליון, תאמינו לי, תודה

משה גפני: מה הנוסח?     

שולמית אלוני: אנחנו מקריאים את הנוסח, חבר הכנסת אמסלם, לגבי תיקון סעיף 31, אתה רוצה להשאיר את הזה בפטור או להעביר את זה לסעיף שמתייחס למס בשיעור אפס?     

דוד אמסלם: 	שיעור אפס, זה נראה לי יותר הגיוני

שולמית אלוני: אנחנו נתקן את זה ונכניס את זה במקום בסעיף

ינון אזולאי: אבל תרשמי את זה בתור פשרה, שלא יגידו לו אחר כך להתפשר שוב

שולמית אלוני: אנחנו נתקן את סעיף 30 לחוק מס ערך מוסף שמדבר על העסקאות שהמס עליהן יהיה בשיעור אפס ונכניס את זה בסוף הפסקאות הקיימות

שולמית אלוני: 	כפי שציין חבר הכנסת אמסלם בתחילה, המשמעות היא שיינתן מע"מ בשיעור אפס כשמדובר בכל תרופה שניתן לגביה מרשם של רופא

שולמית אלוני:  "תכשיר מרשם" פירושו תכשיר רשום ששיווקו מותנה במרשם רופא או במרשם אחר לפי סעיף 26א

שולמית אלוני:  מדובר פה בתרופה שלא כלולה בסל שירותי הבריאות והיא לא בהכרח לפי התוויה מסוימת, וגם אין הבחנה בין קווי הטיפול

שולמית אלוני:  בנוסף, זה יחול לא רק על תכשיר רשום אלא גם על תרופה שאינה רשומה כמו תרופה ניסיונית

חגית יגודה: כולל קנאביס רפואי?      

שולמית אלוני: נציגי משרד הבריאות, זה כולל קנאביס רפואי?     

רננה מיסקין: זה לא כולל קנאביס רפואי משום שהוא לא נרשם כתכשיר

חגית יגודה: סליחה, קנאביס נחשב כתכשיר

חגית יגודה:  אתה אומרת שבסדר לכם שאנחנו משלמים אלפי שקלים?     

אלעד הרוש: 4,000 שקלים בכל חודש

חגית יגודה: למה זה לא כולל קנאביס רפואי, לא הבנתי, זו תרופה במרשם

ינון אזולאי: נעלה את זה אחר כך - - -     

אלעד הרוש: זה חלק מהתרופות

משה גפני: רבותיי, תעלו את זה לקריאה השנייה והשלישית

חגית יגודה: לא ייתכן שמשרד הבריאות - - -     

משה גפני: ייתכן, עובדה שהם אמרו

חגית יגודה: ברור, זה קורה כל הזמן, גם בג"ץ קרא לנו זרע עמלק

משה גפני: מי?      

חגית יגודה: בג"ץ קרא למטופלי קנאביס רפואי זרע עמלק, משרד הבריאות לא רואה אותנו חלק מהמרשם

אלעד הרוש: מה קורה לכם, 5,000 שקלים בחודש

חגית יגודה: 5,000 שקלים בחודש ואת לא קוראת לזה מרשם? האונקולוג שלי נותן לי את זה ואת לא קוראת לזה מרשם?      

משה גפני: תודה רבה, תודה

חגית יגודה: איך זה יכול להיות?      

משה גפני: רשמנו את ההערה שלכם

חגית יגודה: בוא נצא, בוא, תודה

דוד אמסלם: אנחנו, דרך אגב, בין הקריאה - - -     

חגית יגודה: בושה למדינת ישראל

חגית יגודה:  12,000 מטופלים, אני לא מאמינה, אני לא מאמינה שזה קרה כאן, אני לא מאמינה שאני הולכת לשלם 5,000 שקלים וכל האימהות לילדים אוטיסטים - - -     

משה גפני: אבל על מה את מדברת, ריבונו של עולם, אני לא מבין - - -     

אלעד הרוש: - - -      

חגית יגודה: על הקנאביס

משה גפני: אבל זו לא הקריאה האחרונה, אנחנו רוצים לשבת על העניין הזה

חגית יגודה: - - - לקנאביס תרופה והיא ממשיכה לדבר כאילו - - -     

משה גפני: אבל אף אחד לא אמר לך לא

משה גפני:  אמרנו שאנחנו ממשיכים את הדיונים בעניין הזה

חגית יגודה: היא לא אמר שקנאביס רפואי נחשב

משה גפני: אז היא אמרה, אנחנו מחליטים

חגית יגודה: היא אמרה לא

משה גפני: בסדר, אבל אנחנו מחליטים

חגית יגודה: אפשר לחזור לשבת?     

משה גפני: כן

דוד אמסלם: כן, תחזרי

שולמית אלוני: כשמדובר בסעיף 47 הכוונה היא גם לתכשירים שהם תכשירים תואמים

שולמית אלוני:  במימון ציבורי התייחסנו למימון על ידי קופת החולים במישרין או בעקיפין

שולמית אלוני:  להבנתנו, ואולי משרד הבריאות יוכל להרחיב, יש גם תרופות שניתנות ליום אשפוז

שולמית אלוני:  אנחנו מדברים על מימון על ידי קופת החולים במישרין או בעקיפין

רננה מיסקין: עורכת הדין רננה מיסקין מהלשכה המשפטית במשרד הבריאות

רננה מיסקין:  הכוונה היא שתכשיר שניתן במסגרת האשפוז משולם במסגרת האשפוז, כך זה מנוסח

משה גפני: מה עוד?     

שולמית אלוני: זה בגדול

משה גפני: חבר הכנסת אמסלם, שר האוצר דיבר איתי בדרך לכאן

דוד אמסלם: ברוך השם שהוא מדבר איתנו, הגיע מחוץ לארץ, דיבר עברית

משה גפני: מה רצית, שידבר איתי אנגלית?      

ינון אזולאי: הבעיה של גפני בקטע של האנגלית

ינון אזולאי:  אבל אגב, הייתם יכולים לדבר ביידיש

דוד אמסלם: בדיוק

ינון אזולאי: מקסימום אמסלם ואזולאי לא היו מבינים, אבל גפני וסמוטריץ היו מבינים

משה גפני: אני לא כל-כך

ינון אזולאי: אז גולדקנופף היה עוזר

משה גפני: התחלת? הם אומרים שמדובר בעלות מאוד גבוהה

משה גפני:  אנחנו סבורים אחרת, אנחנו סבורים שהעלות היא לא גבוהה

דוד אמסלם: דרך אגב, אתה מתכוון מיליארד שקלים רק המע"מ או סך כול התרופות

נתנאל אושרי: רק המע"מ

דוד אמסלם: אתה יודע כמה תרופות באות לידי ביטוי כשהמע"מ הוא רק מיליארד, על איזה נפח סל מדובר?      

שי דותן: לפי הסטטיסטיקה של הלמ"ס אנחנו מתקרבים ל-50 מיליארדי שקלים של תרופות

דוד אמסלם: מחוץ לסל

שי דותן: לא, כל התרופות

ינון אזולאי: כולל התרופות של ארצות הברית או רק של ישראל?      

שי דותן: רק של מדינת ישראל

דוד אמסלם: שנייה, אנחנו מדברים על התרופות שמחוץ לסל, תרופות במרשם

משה גפני: דודי, זה מיותר עכשיו

דוד אמסלם: לא, הוא כנראה לא הבין, נראה לי שאתה לא הבנת

דוד אמסלם:  אנחנו מדברים על תרופות שלא נמצאות בסל הבריאות

דוד אמסלם:  בסל הבריאות יש תרופות שגם אם אני הולך ומקבל אותן, הולך לקופת החולים ומשלם רגיל כולל מע"מ

דוד אמסלם:  אנחנו לא מדברים על סך המע"מ מסך התרופות, לכן הבנתי שיש פה שקר או שיש פה טעות

דוד אמסלם:  מדובר כרגע על מציאות של תרופות שלא נמצאות בסל הבריאות, במקרה זה הפטור הוא מהמע"מ

גאיה עופר: זה מורכב

דוד אמסלם: היא עכשיו אומרת לך מורכב, תזכור שהם לא רוצים מע"מ דיפרנציאלי

דוד אמסלם:  יש להם סיבות אחרות אז לכן יש להם עניין לנפח את הסיפור

גאיה עופר: חבר הכנסת אמסלם, אעמיד דברים על דיוקים, הצעת החוק בנוסח הנוכחי כוללת גם ייבוא של תרופוות לא רשומות בישראל, ייבוא עצמי, ייבוא מקביל, כל תרופה שהיום לא נמצאת ולא נמכרת בישראל

ינון אזולאי: אבל יש עליה מרשם מהרופא

גאיה עופר: מרשם מהרופא הוא לא מוגבל

ינון אזולאי: נראה לך שזה מסטיק שקונים בחנות?     

גאיה עופר: תרופות ניסיוניות וחדשות יוצאות כל הזמן בעליות של מיליון שקלים לתרופה, הדברים הללו נכללים במסגרת הצעת החוק

גאיה עופר:  התרופות שנמכרות היום בישראל אינן בהכרח האינדיקציה היחידה

דוד אמסלם: אתן לך את התשובה

דוד אמסלם:  עיקר התרופות פה, אדוני היושב-ראש, בואו נשים את האמת על השולחן

דוד אמסלם:  עיקר הן בסל

דוד אמסלם:  אנחנו בעיקר התרופות – ויאשר לי את זה כאן משרד הבריאות – מדובר בתרופות שלא נותנים אותן בגלל שהן בהתוויה שונה ולא מדובר בהרבה

דוד אמסלם:  אני רוצה להגיד גם לאנשי משרד האוצר שהצעת החוק שהגשתי היא כבר לפני שמונה שנים, ישבתי עם פקידי האוצר והערכנו את זה ב-30 מיליוני שקלים אז

שי דותן: אבל רק על האונקולוגי

דוד אמסלם: רוב התרופות הן אונקולוגיות, נציג משרד הבריאות אמר את זה בישיבה הקודמת, מדובר ב-98%

חגית יגודה: אני יכולה

דוד אמסלם: לא עכשיו, עזבי את הקנאביס, עוד מעט - - -     

חגית יגודה: לא קנביס, הואסטין עולה - - -     

משה גפני: זה מיותר, מיותר

דוד אמסלם: כשאתה מביא נתון, אתה מדבר בפני ועדה ואני בן אדם שזוכר גם את הפרצופים וגם מה אמרו

דוד אמסלם:  לכן, תהיה אחראי קצת, תעשה מחקר קטן ותבין

דוד אמסלם:  זרקת מספר מטורף, רק התרופות הן כמה עשרות מיליארדי שקלים כדי לשלם מע"מ מיליארד שקלים, ואתה אומר לי על כל הסל בזמן שכל סל התרופות, כמדומני, עומד על 40–50 מיליארדי שקלים

דוד אמסלם:  לכן, רבותיי, תהיו רציניים, אתם מדברים עם אנשים רציניים

משה גפני: יש לי בקשה, אמרתי אותה ואני חוזר עליה

משה גפני:  אנחנו נאשר את זה בקריאה הראשונה, אני מבקש שתשבו עם חבר הכנסת אמסלם

משה גפני:  הכנסת יוצאת לפגרה בכל מקרה, יש לנו זמן

משה גפני:  אנחנו חולקים עליכם גם בגלל הנתונים שדודי אמסלם הציג בפעמים הקודמות וגם עכשיו שמענו את זה

משה גפני:  אני מבקש שתגיעו להסכמה

משה גפני:  החוק הזה אושר בוועדת השרים, כדי לקבל את הפרטים אני מבקש שתשבו עם חבר הכנסת אמסלם ועם היועצת המשפטית של הוועדה

דוד אמסלם: לפני שאנחנו מצביעים, אני רוצה לדעת מי רלוונטי לדיון הזה, אני לא רוצה שיבואו אנשים שהם לא רלוונטיים ורק מפריעים

דוד אמסלם:  כרגע הסיפור הוא כסף, נכון? מי ממשרד האוצר מדבר איתי?      

נתנאל אושרי: אני, נתנאל, גאיה עופר ורשות המיסים והכלכלנית הראשית שאחראים על אומדני הכנסות

דוד אמסלם: עזוב אותי רשות המיסים, אני רוצה לדעת מהאוצר שהוא יעשה את התחשיב ויסביר לנו על סמך מה מבוססים הנתונים שהוא מציג

דוד אמסלם:  רשות המיסים, אם אני רוצה אני אפגוש את ערן יעקב ואדבר איתו

דוד אמסלם:  מה זה קשור, אנחנו מדברים כרגע על העלויות

דוד אמסלם:  אתם צריכים לבדוק את העלויות, זה לא קשור אליהם, הם מתעסקים בתקבולים

דוד אמסלם:  אני רוצה לדעת מי הכתובת במשרד האוצר

נתנאל אושרי: אני, נתנאל אושרי, רכז מיסים

דוד אמסלם: אני מציע - - -     

משה גפני: דודי, לא עושים את זה בוועדה

דוד אמסלם: תן לי, תן לי, מרגיז אותי משהו

דוד אמסלם:  תדבר עם מר מסר וגם עם הגברת היימן, תשאל אותם מה הייתה ההערכה אז

גאיה עופר: חבר הכנסת אמסלם, אנחנו מדברים על נוסח חדש ולא על נוסח - - - ולכן ההערכות- - -     

דוד אמסלם: אז הנוסח החדש, שמעת את משרד הבריאות, אני מניח שאתם מתעסקים בכפולות ומשרד הבריאות נותן לכם את הנתונים

דוד אמסלם:  או שאתם רוצים להביא גם את כל הנתונים של המדינה

דוד אמסלם:  יש את משרד הבריאות והוא אמון על הנתונים, הוא אומר לכם מה קורה

דוד אמסלם:  אתם צריכים לבדוק את המספרים וזהו, זה כל הסיפור

דוד אמסלם:  אם הוא אמר ש-97% מהתרופות הן תרופות אונקולוגיות אז זו ההערכה שהייתה כבר אז

גאיה עופר: חבר הכנסת אמסלם, משרד הבריאות אמר בוועדה שאין לו הערכות עלות כלליות, הוא לא אמר 97%

שי מעוז: כיוון שמדובר בהערכה שלי אזכיר שבוועדה הקודמת דיברנו על תרופות יקרות ואמרנו שבהקשר הזה אחוז גבוה מאוד הוא תרופות אונקולוגיות

משה סולומון: אז מהו האחוז?      

משה גפני: דודי, בשביל מה זה עכשיו?      

משה סולומון: מה זה אחוז גבוה מאוד?      

דוד אמסלם: את מי אני מזמין ממשרד האוצר?     

משה גפני: אתה עושה פה עכשיו - - -     

ינון אזולאי: בדיקת נוכחות

דוד אמסלם: אני יוצא מפה עכשיו - - -     

משה גפני: אתה יוצא מכאן, הם יבואו אליך

דוד אמסלם: כשאני הייתי יושב-ראש הוועדה שלי הם היו כתובים פה

דוד אמסלם:  הייתי אומר למנהלת הוועדה שתזמין כך וכך ואז אני יודע שהם אצלי בחדר בעוד יומיים

דוד אמסלם:  כשאני יוצא מפה אני צריך לדעת

דוד אמסלם:  טמיר, תזמין אותם אלי

משה גפני: אני מודיע - - -     

שולמית אלוני: כיוון שמדובר בהצעה פרטית אין להבנתי הסכמה ממשלתית כרגע - - -     

ינון אזולאי: נביא 50 ח"כים

דוד אמסלם: אנחנו נעביר את זה ב-50 ח"כים

שולמית אלוני: נציגי האוצר, אתם מעריכים את העלות התקציבית במיליארד? עדיין אתם נשארים בהערכה זו? אנחנו צריכים לכתוב זאת בדברי ההסבר

משה גפני: אני מציע לא לעשות את זה, אל תגידו את זה

משה גפני:  אתם רוצים? בסדר, נתמודד

משה גפני:  אמרתי ואני חוזר ואומר שלפני הקריאה השנייה והשלישית יתקיים דיון אצל חבר הכנסת אמסלם יחד עם האנשים מנהל הוועדה יזמין בהתאם למה שאמרתם

משה גפני:  יכול להיות שנגיע להסכמות

משה גפני:  למה צריך לריב עכשיו, בקריאה הראשונה, כשאנחנו הולכים לפגרה

משה גפני:  אני מציע לא לדבר על עלות, לא להגיד שהממשלה מתנגדת, אבל תחליטו מה שאתם רוצים

נתנאל אושרי: אני מחויב לשקף

נתנאל אושרי:  ההצעה, בנוסח הנוכחי נשלחה אלינו אמש, התגייסו מרשות המיסים ומהכלכלנית הראשית לבצע הערכה זריזה והגיעו להערכה של כמיליארד שקלים

נתנאל אושרי:  כמובן שלאור ההערות נבדוק את הדברים שוב

משה גפני: תבדקו את הדברים שוב

נתנאל אושרי: את הדברים האלו יש לי חובה למסור לוועדה

משה גפני: רק שתדעו, עם כל הכבוד, אנחנו קיימנו דיון כבר לפני שבוע, יותר משבוע, זה היה על סדר היום

משה גפני:  אמרתי בוועדה שאני עושה את הדיון הזה

משה גפני:  הייתם יכולים לדבר כל הזמן ולא לטלפן אלי כשאני בדרך לכאן או אמש ממנהל רשות המיסים

משה גפני:  זה לא עובד ככה, גם אנחנו בני אדם, נכון שבסך הכול חברי כנסת אבל בני אדם

משה גפני:  עולים דברים, תתייחסו אליהם לא ברגע האחרון כאילו אני מכונת ירייה

משה גפני:  מי בעד אישור הצעת החור כפי שהוקראה על ידי היועצת המשפטית, ירים את ידו

משה גפני: אושרה

משה סולומון: אני נמנע

דוד אמסלם: נשלחת לבקש רוויזיה?     

משה סולומון: כן, אני מבקש רוויזיה

משה גפני: תודה רבה

משה גפני:  חבר הכנסת משה סולומון מבקש רוויזיה

משה גפני:  הישיבה נעולה